CELEX: 32005R1449
Language: lt
Date: 2005-09-05 00:00:00
Title: 2005 m. rugsėjo 5 d. Komisijos reglamentas (EB) Nr. 1449/2005, uždraudžiantis su Prancūzijos vėliava plaukiojantiems laivams žvejoti paprastuosius beriksus ICES III, IV, V, VI, VII, VIII, IX, X ir XII zonose (Bendrijos ir tarptautiniuose vandenyse)

7.9.2005   
            
            
               LT
            
            
               Europos Sąjungos oficialusis leidinys
            
            
               L 230/5
            
         
      KOMISIJOS REGLAMENTAS (EB) Nr. 1449/2005
   2005 m. rugsėjo 5 d.
   uždraudžiantis su Prancūzijos vėliava plaukiojantiems laivams žvejoti paprastuosius beriksus ICES III, IV, V, VI, VII, VIII, IX, X ir XII zonose (Bendrijos ir tarptautiniuose vandenyse)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 26 straipsnio 4 dalį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
   kadangi:
   
               (1)
            
            
               2004 m. gruodžio 22 d. Tarybos reglamente (EB) Nr. 27/2005, nustatančiame 2005 m. tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas, taikomas Bendrijos vandenyse ir Bendrijos laivams vandenyse, kuriuose privaloma nustatyti sugavimo apribojimus (3), yra nustatytos kvotos 2005 m.
            
         
               (2)
            
            
               Pagal Komisijai pateiktą informaciją, gaudydami šio reglamento priede nurodytos rūšies žuvis, laivai, kurie plaukioja su tame priede nurodytos valstybės narės vėliava arba yra joje registruoti, išnaudojo 2005 m. suteiktą kvotą.
            
         
               (3)
            
            
               Todėl yra būtina uždrausti žvejoti, laikyti laivuose, perkrauti ir iškrauti šios rūšies žuvis,
            
         PRIĖMĖ ŠĮ REGLAMENTĄ:
   1 straipsnis
   Kvotos išnaudojimas
   Šio reglamento priede nurodytai valstybei narei skirta tame priede nurodytų išteklių žvejybos kvota 2005 m. laikoma išnaudota nuo tame priede nurodytos datos.
   2 straipsnis
   Draudimas
   Nuo šio reglamento priede nurodytos datos laivams, kurie plaukioja su tame priede nurodytos valstybės narės vėliava arba yra joje registruoti, yra uždraudžiama gaudyti tame priede nurodytos rūšies žuvis. Po tos datos yra draudžiama nurodytuose laivuose laikyti, perkrauti arba iškrauti šios rūšies žuvis.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugsėjo 5 d.
      
         
            Komisijos vardu
         
         Jörgen HOLMQUIST
         
         
            Žuvininkystės ir jūrinių reikalų generalinis direktorius
         
      
   
   
      (1)  OL L 358, 2002 12 31, p. 59.
   
      (2)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 768/2005 (OL L 128, 2005 5 21, p. 1).
   
      (3)  OL L 12, 2005 1 14, p. 1. Reglamentas su paskutiniais pakeitimais, padarytais Reglamentu (EB) Nr. 1300/2005 (OL L 207, 2005 8 10, p. 1).
   
      PRIEDAS
      
                  Valstybė narė
               
               
                  Prancūzija
               
            
                  Ištekliai
               
               
                  ALF/3X12-
               
            
                  Rūšys
               
               
                  Paprastasis beriksas (Beryx spp.)
               
            
                  Zona
               
               
                  III, IV, V, VI, VII, VIII, IX, X, XII (Bendrijos ir tarptautiniai vandenys)
               
            
                  Data
               
               
                  2005 8 8